**ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА**

**Избори за общински съветници и кметове/национален референдум на 25.10.2015г.**

**П Р О Т О К О Л**

**№ 16**

**гр. Трявна, 10.10.2015г.**

Днес, 10.10.2015 година , в 16.00ч. се състоя заседание на Общинска избирателна комисия - гр. Трявна /ОИК/, назначена с Решение № 1832-МИ/НР/ 04.09.2015 г. на ЦИК.

На заседанието присъстват: Кольо Станев, Снежана Бонева, Кремена Станева, Митко Рашков, Стоян Василев, Радослав Ников, Иван Петров, Камен Кънчев.

Отсъстваха – Андреана Рачева

Налице е законоустановения кворум, съгласно разпоредбите на чл.85, ал.3 от Изборния кодекс /ИК/, комисията може да заседава и взема решения.

Заседанието бе открито в 16.00 часа под председателството на Кольо Станев- зам.председател на ОИК –Трявна.

**Кольо Станев:**

Уважаеми колеги, откривам заседанието на ОИК – Трявна. Заседанието ще се проведе при следния

**ДНЕВЕН РЕД:**

1. Разглеждане на жалба.

Гласували всички „за“ - 10 гласа, „против“ няма.

По т. 1 от дневния ред: Докладва зам.председателят, Кольо Станев.

**Станев:** Докладвам жалба № 13/10.10.2015г. г.

**ОТНОСНО:** Жалба с вх. № 133 от 10.10.2015г. и № 13/10.10.2015г. по описа на  електронния регистър на жалбите в ОИК - Трявна, постъпила в 21.49ч. на 09.10.2015г. от Иво Цветанов Балевски регистриран кандидат за общински съветник от МК „РЕФОРМАТОРИ ЗАЕДНО ЗА ТРЯВНА“.

В жалбата се сочи, че на 09.10.2015г. жалбоподателят Иво Балевски разхождайки се в района на спортен комплекс „Ангел Кънчев“, попаднал на предизборни плакати на кандидата за кмет на община Трявна Драгомир Николов и листа за общински съветници от МК „Възрожденска Трявна“ . Същите били залепени на входа на комплекса от вътрешната страна на прозорците на касите на стадиона, за което прилага прикачени файлове. Счита, че това е грубо нарушение на заповед № 405/23.09.2015г. на Временно изпълняващия кмет на община Трявна, както и на чл.183 от ИК. Прави искане да се вземе компетентно решение за отстраняване на незаконосъобразната агитация, като и да се наложи предвидената в ИК санкция.

Във връзка с постъпилата жалба за установяване на цитираното нарушение в същата двама от членовете на ОИК-Трявна , представители на различни партии в 9.30ч. на 10.10.2015г. лично посетиха спортен комплекс Трявна и установиха, че на посочените места /касите на стадиона/ не се намериха предизборни плакати на кандидата за кмет на община Трявна Драгомир Николов и листа за общински съветници на МК „Възрожденска Трявна“.

Общинска избирателна комисия Трявна не приема, като доказателства приложените към жалбата 4 броя снимки, тъй като от същите не може да се установи времето за поставяне на агитаицонни материали , както и кой ги е поставил.

След направените разисквания, ОИК-Трявна , счита жалбата за неоснователна по следните съображения:

Не се установи да е нарушен чл.183 от ИК , както и заповед № 405/23.09.2015г. на Община Трявна, тъй като при извършения личен оглед на посочените в жалбата места в района на Спортен комплекс „Ангел Кънчев“, не бяха намерени предизборни плакати на МК „Възрожденска Трявна.“.

Относно искането в жалбата да бъде санкционирана МК „Възрожденска Трявна“, ОИК-Трявна счита че, същото се явява неоснователно. Административнонаказателната отговорност е лична и трябва да има доказателства, че определено лице е разпоредило или лично е поставило агитационните материали. Тъй като не се доказа по безспорен начин този факт, е невъзможно да се твърди, че е осъществен състава на административно нарушение наказуемо със санкционната норма на чл. 474, ал.1 от ИК. За да е налице административно нарушение е необходимо наличието на субективния елемент на нарушението.

По изложените съображения жалбата следва да бъде оставена без уважение.

 След направените разисквания и на основание чл.87, ал.1, т.22 от ИК, ОИК- Трявна

**РЕШИ:**

Оставя без уважение жалба с вх. № 12/10.10.2015г. подадена Иво Цветанов Балевски регистриран кандидат за общински съветник от МК „РЕФОРМАТОРИ ЗАЕДНО ЗА ТРЯВНА“

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК-Трявна и да се публикува в интернет страницата на комисията.

ЗАМ.ПРЕДСЕДАТЕЛ:
 Кольо Станев

СЕКРЕТАР:

Радослав Ников